ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Πήρα ταξί τις προάλλες.
Είναι αυτά τα κίτρινα αμάξια που παίρνεις όταν δεν βρίσκεις Uber.
Και... ρώτησα τον οδηγό
"Πότε θα γίνω πραγματικός Νεοϋορκέζος;
Είμαι εδώ τρία χρόνια.
Έχω φάει πρέτσελ στον δρόμο.
Έχω δει τα χριστουγεννιάτικα φωτάκια στο SaksFifth Avenue.
Έχω πάει σπίτι σκουντουφλώντας
στις τέσσερις το πρωί, μετά που έκλεισαν όλα τα μπαρ.
Πολλές φορές.
Κι απλώς σπουδάζω στο NYU, αλλά μ' αρέσει εδώ.
Μ' αρέσει πολύ.
Πότε μπορώ να αρχίσω να λέω ότι είμαι από τη Νέα Υόρκη;"
Ευχαριστώ πολύ.
Επομένως... ο οδηγός με κοίταξε μέσα απ' τον καθρέφτη
κι είπε "Είναι όπως όλα τ' άλλα στη ζωή.
Ισχύει όταν το πεις
και το πιστεύεις".
Μέχρι τότε... θα πω ένα απ' τα αγαπημένα μου τραγούδια.
Θα ήθελα να το αφιερώσω
σε δύο φίλες μου
που έχουν έρθει ταξίδι.
Μην τρέχεις, τρελό μου παιδί
Είσαι μικρός για τόσες φιλοδοξίες
Αφού όμως είσαι τόσο έξυπνος
Πες μου γιατί φοβάσαι ακόμα
Γιατί τρέχεις, έπιασε κάπου φωτιά;
Σβήσε λίγο τη μηχανή πριν καείς
Έχεις να κάνεις πολλά Κι η μέρα δεν σου φτάνει
Εδώ που τα λέμε, το ξέρεις κι εσύ
Θα πάρεις αυτό που θες Ή απλώς θα γεράσεις
Θα τα τινάξεις πριν φτάσεις καν στα μισά
Πότε θα το καταλάβεις
Η Βιέννη μπορεί να περιμένει
Κόψε ταχύτητα, καλά τα πας
Δεν μπορείς να γίνεις αυτό που θες Πριν την ώρα σου
Αν κι είναι πολύ ρομαντικά Να είσαι στο όριο απόψε
Απόψε!
Ας πρόσεχες, έτσι τα κανόνισες
Τρέχεις να προλάβεις Και ξέχασες τις ανάγκες σου
Ξέρεις πότε έκανες λάθος
Αλλά δεν βλέπεις πότε κάνεις το σωστό
Το σωστό!
Έχεις πάθος, έχεις περηφάνια
Μόνο οι ανόητοι παίρνουν ικανοποίηση
Όνειρα κάνε Μόνο μη φαντάζεσαι ότι θα βγουν
Πότε θα το καταλάβεις;
Η Βιέννη μπορεί να περιμένει
Κόψε λίγο, τρελό μου παιδί
Κατέβασε το τηλέφωνο Εξαφανίσου για λίγο
Δεν πειράζει κι άμα χάσεις κάνα δυο μέρες
Πότε θα το καταλάβεις;
Η Βιέννη μπορεί να περιμένει
Εδώ που τα λέμε, το ξέρεις κι εσύ
Θα πάρεις αυτό που θες Ή απλώς θα γεράσεις
Θα τα τινάξεις πριν φτάσεις καν στα μισά
Πότε θα το καταλάβεις;
Η Βιέννη μπορεί να περιμένει
Πότε θα το καταλάβεις;
Η Βιέννη μπορεί να περιμένει
Ναι!
Μπράβο, Πέιτον!
Cold Spring Harbor, το πρώτο άλμπουμ. Ο Μπίλι Τζόελ είναι ήδη ιδιοφυΐα.
Αλλά έγινε ο μεγαλύτερος τραγουδοποιός του εικοστού αιώνα
με το The Stranger μάλλον.
Λοιπόν, θέλω να πω...
ότι χαίρομαι πολύ που δεν πήγες φυλακή.
Είχα πανέξυπνο δικηγόρο.
Περιορισμός κατ' οίκον έξι μήνες και μαθήματα διαχείρισης θυμού.
Άνοιγα πηγάδια στην Ονδούρα πριν έναν μήνα.
Γύρισα και πάω στο Βάσαρ.
Ωραία είναι, αλλά κάποια κορίτσια εκεί είναι πολύ στρατευμένα.
Για πείτε μου ξανά, πώς γίνατε φίλες εσείς οι δύο;
Βρεθήκαμε στη φωτογράφιση του Βάνιτι Φερ.
Ναι...
Πολύ ωραίο άρθρο.
Όχι και τόσο ευνοϊκό απέναντί μου, αλλά...
εσείς βγήκατε καλές.
Να ξέρεις ότι μετέφεραν λάθος τις δηλώσεις μου.
Και τις δικές μου, ναι.
Πήρα καλή προκαταβολή για το βιβλίο μου, οπότε ζω μ' αυτά.
ΜΕΤΡΩΝΤΑΣ ΑΝΑΠΟΔΑ ΑΠΟ ΤΟ ΑΠΕΙΡΟ
Έχει πλάκα που δεν χρειάζεται να ξοδέψω λεφτά.
Ο κόσμος μού δίνει ακόμα περισσότερο τζάμπα πράμα!
Τι απέγινε ο τύπος που τα 'χατε; Ο ψυχάκιας. Θυμάσαι;
Ο ψυχάκιας που με δηλητηρίασε με το οπόσουμ.
Ο Ρικάρντο. Είναι...
φυλακή.
Μπήκε στη θεατρική ομάδα. Ανεβάζουν το Μάγκες και κούκλες.
Θεέ μου, το λατρεύω!
- Κι εγώ το λατρεύω. - Θα παίξει τον Σκάι Μάστερσον.
Του 'πα ότι θα πάω να τον δω, αλλά...
του 'πα ψέματα.
Δεν θα πάω.
Για πες, Πέιτον. Έχουν φοιτητικό συμβούλιο στο NYU;
Να τον πάμε σπίτι.
Δεν καταλαβαίνουμε τι λες.
Συγγνώμη που ξέρασα. Απλώς καμιά φορά με βοηθάει.
Το 'χουμε, ευχαριστώ.
Χίλια συγγνώμη, Τζέιμς.
Δεν πειράζει, έχουμε συνηθίσει. Γυρίζει τύφλα κάθε βράδυ.
Πάει τ' αριστερό, τώρα το δεξί.
- Έλα. - Συγγνώμη.
- Σήκω λίγο. - Εντάξει.
- Ποιος είναι αυτός; - Ο Κάι Ζι.
Δεν ξυπνάει με τίποτα.
Ωραία.
Το καπέλο μου.
Ευχαριστώ, με φαγούριζε.
- Ορίστε. - Ευχαριστώ.
Βρε Πέιτον, τι έπαθες;
Δεν ξέρω.
Όχι... Δεν είναι η σωστή απόχρωση.
Φυσικά κι είναι. Τι λες τώρα; Δες τι γράφει.
MAC ελαφρά λαμπερό ροζ γκρι.
Δεν μπορώ να το διαβάσω. Είναι μικρά γράμματα. Δες τα χείλη μου.
Τι έπαθαν; Είναι θεσπέσια.
Ψεύτρα, δεν μπορείς να τα δεις.
Είναι λες... λες κι έχουν μπει μέσα στη μούρη μου.
Σαν πεθαμένα χείλη είναι.
Έχεις δίκιο!
Είναι MAC απαλό ροζ περλέ.
Και όντως σε χλωμιάζει.
Στα σκουπίδια λοιπόν. Κάτσε να ψαχουλέψω για το...
Ιδού... το ροζ γκρι.
- Ευχαριστώ. - Θεέ μου.
Κοίτα άγχος που θα συναντήσει νεο-εκλεγέντα γερουσιαστή απ' το Τέξας.
Ναι, είναι κούκλος, αλλά είσαι παντρεμένη, επικεφαλής Στάντις.
Σκάσε.
Τι νέα έχουμε απ' το N5349;
Έχουμε τους Χάνρον και Κόνελι.
Ο κυβερνήτης θέλει να το υπογράψει την Παρασκευή.
Θεέ μου, τρέμω ολόκληρη.
Λες κι είμαι Στη χρυσή λίμνη.
Δώσ' το μου.
Λοιπόν...
Ξέχνα το νομοσχέδιο 5349.
Ξέχνα τον κυβερνήτη, μαλάκας είναι.
Πάρε μια ανάσα.
- Κι όρμα στον αγώνα. - Δεν ξέρουμε τι αγώνας είναι.
Τι στο καλό θέλει εδώ;
Γιατί ο νεαρός γερουσιαστής απ' το Τέξας θέλει να συναντήσει
την επικεφαλής της πλειοψηφίας της Γερουσίας Νέας Υόρκης;
Ταμπονάρισμα.
Δεν ξέρω. Αλλά με τρώει μεγάλη περιέργεια.
Στο μεταξύ δες κάτι χειλάρες.
Να σκάσεις, Μπριζίτ Μπαρντό!
Δεν ξέρουμε περί τίνος πρόκειται, αλλά έχω την αίσθηση
ότι οι εκ διαμέτρου αντίθετες θέσεις σας περί Ρόου
ίσως είναι ένας μεγάλος ελέφαντας, που θα κάθεται σε μια γωνιά και θα κλάνει.
Έτσι και το αναφέρει, θα του πω ότι η επίσημη δήλωσή του ήταν ντροπή.
Αποδέχτηκε όλες τις δεξιές θέσεις 35 ετών.
Ουσιαστικά συμφώνησε ότι η απόφαση στην υπόθεση Ρόου ήταν κακή,
ένα επιχείρημα το οποίο οι Ρεπουμπλικάνοι προέβαλαν 10 χρόνια μετά,
όταν κατάλαβαν ότι δεν επρόκειτο να γίνει συνταγματική τροποποίηση.
Διότι το 70% των Αμερικανών στηρίζει τα αναπαραγωγικά δικαιώματα.
Ναι! Ή...
ελπίζουμε να μην αναφερθεί
ή επιλέγουμε να μην το αναφέρουμε.
Πολιτειακή γερουσιάστρια Στάντις, ευχαριστώ που ήρθατε.
Ευχαριστώ, χαρά μου.
Ο γερουσιαστής περιμένει.
Ευχαριστώ πολύ.
Με συγχωρείτε.
- Μπορείτε να περιμένετε; - Πρέπει να είμαι στη συνάντηση.
Θέλει μόνο την πολιτειακή γερουσιάστρια Στάντις.
Είναι επικεφαλής Στάντις, ως επικεφαλής πλειοψηφίας.
Αλλιώς είναι γερουσιάστρια Στάντις, όχι πολιτειακή γερουσιάστρια.
Λεπτομέρεια, αλλά αγένεια, τι λες;
Συγγνώμη, ο γερουσιαστής θέλει να μιλήσει στην επικεφαλής μόνος.
- Αν δεν σας πειράζει... - Συγγνώμη.
Λένε "Πίσω από κάθε σπουδαία γυναίκα κρύβεται μια σπουδαία γυναίκα".
Εγώ είμαι αυτή.
Πρώτη φορά τ' ακούω...
- Λοιπόν... - Κάτι άλλο λένε...
Κλείσε το στοματάκι σου και πάμε απ' την αρχή.
Αφεντικό σου είναι ένας γερουσιαστής απ' το Τέξας, όχι ο Χριστός,
ούτε το αγόρι στη φούσκα, που θα καταρρεύσει το ανοσοποιητικό του
αν μπει στο δωμάτιο κάποιος με κρύωμα.
- Κυρία μου, πρέπει να περιμένετε... - Όχι, πάμε ξανά απ' την αρχή.
Ξέρεις ποια είμαι εγώ; Όχι.
Λοιπόν... Είμαι η Χαντάσα Γκολντ,
προσωπάρχισσα της Ντίντι Στάντις από πριν να παγώσει o φλοιός της Γης.
Πάω σε τέτοιες συσκέψεις από πριν μάθεις να βρίσκεις το πουλί σου.
Μπορούμε τώρα να συνεχίσουμε την ανόητη αυτή συζήτηση,
μετά την οποία σου υπόσχομαι να κάνω τάμα στον προφήτη Ηλία
να φροντίσω η επαγγελματική ζωή σου να 'ναι όσο πιο σύντομη γίνεται,
ή θ' ανοίξεις την πόρτα σαν κύριος.
Κι όταν ο γερουσιαστής σου σ' απολύσει, επειδή ήσουν αγενής
σ' αυτήν τη γλωσσού κι αναιδέστατη γριά,
και μη θαρρείς ότι δεν θα το παίξω το χαρτί,
σου δίνω τον λόγο μου ότι μπορείς να δουλέψεις για μένα.
Καλά.
Ευχαριστώ.
Τι να πω; Έτσι μ' έμαθε η μαμά μου.
Συγγνώμη για τις ερωτήσεις, είμαι ντόμπρος.
Δεν θέλω να σου τρώω τον χρόνο.
Κανένα πρόβλημα.
Τότε, να ρωτήσω...
Τι γνώμη έχεις για το γυναικείο δικαίωμα στην επιλογή;
Γερουσιαστή, νομίζω ότι ξέρεις τη γνώμη μου.
Εννοώ τι γνώμη έχεις για τη γνώμη μου για το γυναικείο δικαίωμα στην επιλογή.
Δεν άκουσα όλες τις δηλώσεις σου κατά την εκστρατεία,
αλλά, απ' αυτά που άκουσα, διαφωνώ σχεδόν ολοκληρωτικά.
Βλέπεις, εγώ πιστεύω
ότι το δικαίωμα στην ιδιωτική ζωή είναι ξεκάθαρο στην 14η Τροποποίηση.
Τυχαίνει να συμφωνώ.
Τι; Πώς το είπες αυτό;
Είμαι ο πρώτος Δημοκρατικός που εκλέχτηκε γερουσιαστής στο Τέξας
μετά από 25 ολόκληρα χρόνια.
Για να το πετύχω, έγειρα κάπως δεξιά
κι είπα πράγματα που δεν ήταν αυτά που πίστευα ακριβώς.
Αν ο κόσμος ήξερε την αλήθεια, θα ήταν δύσκολη μία επανεκλογή στο Τέξας.
Αλλά...
δεν θα επιδιώξω επανεκλογή.
Άλλο αξίωμα μ' ενδιαφέρει.
Κρέμα, χωρίς ζάχαρη, σωστά;
Σωστά.
Σε οκτώ μήνες
θα συγκροτήσω διερευνητική επιτροπή για προεδρική υποψηφιότητα.
Μόνο που δεν θα το διερευνήσει.
Θα κατέβω.
Και θα νικήσω.
Αλλά...
θέλω τη βοήθειά σου.
Ως τι;
Ως συνυποψήφιά μου.
- Μισό λεπτό! Χαντάσα Γκολντ, προσωπ... - Θα πάρω το Τέξας.
Το 'χω αποδείξει. Πρέπει να αποδείξω ότι έχω τη Νέα Υόρκη και την Καλιφόρνια.
Εσύ θα το καταφέρεις αυτό.
Συγγνώμη...
είμαι πολιτειακή γερουσιάστρια.
Στη Νέα Υόρκη, με δεσμούς στη βιομηχανική ζώνη.
Έφερες το εργοστάσιο της Tesla στο Μπάφαλο.
Απέδειξες ότι μπορείς να φέρεις μία βιομηχανική πόλη στον 21ο αιώνα.
Παράλληλα έχτισες ένα εθνικό προφίλ. Έχεις διασυνδέσεις στη Γουόλ Στριτ.
Πρέπει να πείσω τον οικονομικό τομέα να μ' εμπιστευτεί.
Ανήκεις στο νομοθετικό σώμα, όχι πολύ καλό αυτό.
Είσαι δικτυωμένη,
αλλά δικτυωμένη στο Όλμπανι, όχι στην Ουάσινγκτον.
Ποτέ δεν δούλεψες στην Ουάσινγκτον. Αυτό μπορούμε να το αξιοποιήσουμε.
Έχω... μείνει άφωνη.
Και... με κολακεύεις.
Αλλά... Τι θα...
Είναι πολύ νωρίς.
Τους συνυποψηφίους δεν τους εξετάζουν πριν το συνέδριο...
Εγώ λειτουργώ διαφορετικά.
Θέλω να δουν ότι είμαι αποφασιστικός.
Ότι είμαι διαβασμένος. Ότι θα 'μαι έτοιμος απ' την πρώτη μέρα.
Επίσης θα πουλήσει ωραία. Θα κατέβουμε ως ομάδα, ενωμένοι.
Η φιλελεύθερη Νεοϋορκέζα με την τεράστια εμπειρία
πίσω απ' τον όμορφο, νεαρό αγωνιστή με τις τολμηρές νέες ιδέες,
απ' την τρανή πολιτεία του Τέξας.
Ειλικρινά δεν πιστεύω ότι θα χάσουμε.
Πότε θες απάντηση;
Καλά, αποκλείεται ν' αρνηθείς.
Θέλω να μάθω το εξής...
Υπάρχει λόγος...
να μη διαλέξω εσένα;
Όλοι έχουν θαμμένα μυστικά.
Θέλω να μάθω τα δικά σου.
Αν μου επιτρέπετε...
Και χαίρω πολύ.
Θα 'θελα να πω ότι...
η γερουσιάστρια Στάντις θα διεκδικήσει τη 13η συναπτή θητεία της
στη Γερουσία Νέας Υόρκης.
Στις τελευταίες τρεις εκλογές κατέβηκε χωρίς αντίπαλο.
Οι Ρεπουμπλικάνοι σταμάτησαν να της στέλνουν αντιπάλους,
γιατί κανείς δεν μπόρεσε να βρει ένα μελανό σημείο για τη γυναίκα αυτήν
ή την οικογένειά της.
Γερουσιαστή, σας δίνω τον λόγο μου...
η Ντίντι Στάντις είναι...
πεντακάθαρη!
Γερουσιάστρια...
τι λες;
Θες να γράψουμε ιστορία;
Είμαστε σύμφωνοι.
Πώς λέγεται η σύζυγος του αντιπροέδρου; Δεύτερη κυρία;
Έτσι νομίζω.
Τότε... εγώ τι θα είμαι;
Δεύτερος κύριος;
Δεύτερος άντρας;
Δεν είναι τίποτα σίγουρο.
Πρέπει πρώτα να πάρει το χρίσμα.
Πολλά μπορούν να συμβούν μέχρι τότε.
Πράγματι.
Αλλά θα το πάρει.
Νόμιζα ότι είχα χάσει την ικανότητα να με ερεθίζει η πολιτική.
Η διακυβέρνηση με εξιτάρει ακόμη,
αλλά ήταν τόσο εύκολο εδώ και πολύ καιρό ως προς τα προεκλογικά, αλλά...
υποψήφια...
για...
αντιπρόεδρος!
Θεέ μου!
Ένα βήμα πριν την ισχυρότερη δουλειά του κόσμου.
Η πρώτη γυναίκα αντιπρόεδρος.
Μια τέτοια προεκλογική εκστρατεία με ξεσηκώνει.
Και το θέμα δεν είναι μόνο η εξουσία.
Είναι ότι θα γραφτεί ιστορία.
Γυναικεία ιστορία.
Σου αξίζει, αγάπη μου.
Έλα δω.
Είστε και οι δυο σας...
τόσο καλοί μαζί μου!
Πώς σκοπεύεις...
να φροντίσεις να μη μαθευτεί;
Το τρίο μας εννοείς;
Μια χαρά τα πάμε σχεδόν 10 χρόνια.
Επειδή ο εκδότης της Ποστ ήταν συμμαθητής μου
και με την Ινκουάιρερ έχουμε συμφωνία να τα θάβει.
Η Ντίντι μπορεί να είναι... ο ισχυρότερος άνθρωπος στη Νέα Υόρκη,
αλλά παραμένει μία τοπική πολιτικός.
Τώρα θα διοχετευτούν εκατομμύρια δολάρια,
επιτροπές πολιτικής δράσης θα εστιάσουν πάνω σου, αγάπη μου.
Ανησυχείς ότι θα σε χωρίσουμε.
- Είμαι ο μόνος που δεν φοράει βέρα. - Όχι...
Ομολογώ ότι, όταν το ξεκινήσαμε αυτό,
ήσουν το τίμημα για να είναι ικανοποιημένος ο άντρας μου.
Έτσι;
Δεν θα το αρνηθώ.
Αλλά δεν θα τον άφηνα να μου τα φοράει.
Φαντάζεσαι το σκάνδαλο; Ναι, ήρθες στη ζωή μας ως εραστής,
αλλά δεν ισχύει αυτό πια.
Κανείς μας...
δεν μπορεί να φανταστεί τη ζωή χωρίς εσένα.
Είσαι της οικογένειας, Γουίλιαμ.
Συμφωνώ κι επαυξάνω.
Κι από πού κι ως πού δεν μπορούμε να είμαστε δύο οι δεύτεροι κύριοι;
Κάθε πράγμα στον καιρό του...
με αυτόν τον Τίνο.
Αύριο αρχίζει ο προγραμματισμός. Απόψε το γιορτάζουμε.
Όπως μόνο εμείς ξέρουμε.
Με μία ωραία...
μακρά...
φάση...
τριφασική.
Ψάχνω τη Σέρι Ντούγκαλ.
Συγγνώμη. Μάκαφι Γουέστμπρουκ. Μιλήσαμε στο τηλέφωνο.
Η εθελόντρια εκστρατείας.
Θα σου δείξω τα κατατόπια.
Η γερουσιάστρια δεν έρχεται συχνά στο γραφείο.
Καθόλου βασικά.
Δεν έρχεται στο προεκλογικό της γραφείο;
Το γραφείο της προσωπάρχισσας. Μην το πλησιάσεις.
Αυτά τίνος γραφεία είναι;
Κάποια κάνει πολλές ερωτήσεις!
Μην πλησιάσεις ούτε εκεί.
Το γραφείο σου, ο υπολογιστής σου.
Έχει όλη τη βάση δεδομένων των ψηφοφόρων μας,
οπότε σε καμία περίπτωση μην τον βγάλεις απ' την πρίζα, κατάλαβες;
Ο κωδικός είναι "πρακτική"...
Ξέρεις να δουλεύεις Windows 99, έτσι;
Όχι.
Θα το βρεις.
Είναι σαν τα Windows 95.
ΚΑΝΕΙ ΔΟΥΛΕΙΑ ΣΤΗ ΝΕΑ ΥΟΡΚΗ
Πρέπει να σταλούν σε 300.000 πολίτες της 27ης Περιφέρειας.
Οπότε παίρνεις ένα από εδώ...
και το βάζεις σε ένα από εδώ.
Βουαλά! Βλέπεις; Πανεύκολο.
Και σου έκανα και το πρώτο.
Οι εκλογές είναι στις 6 Νοεμβρίου. Πρέπει να ταχυδρομηθούν αρχές Οκτώβρη.
Άρα έχεις χρόνο.
Ανέβα και πάνω στο γραφείο σου και κοιμήσου,
μόνο μη μας ενοχλείς, εντάξει;
Έχω το κλειδί της τουαλέτας στο γραφείο. Το περνάς από το μάτι κι ανοίγει η πόρτα.
Αυτό ήταν;
Ναι, είναι ηλεκτρονικό, ξεκλειδώνει ανέπαφα.
Όχι, αυτό εννοώ, τα γράμματα. Αυτή είναι η εκστρατεία;
Ναι.
Αρχές Οκτώβρη; Δύο βδομάδες μετά τις προκριματικές;
Η Ντίντι Στάντις έχει 20 χρόνια να αντιμετωπίσει αντίπαλο.
Ούτε στις γενικές εκλογές δεν θα έχει αντίπαλο.
Κι αυτό το υλικό το ταχυδρομεί,
επειδή στην περιφέρειά της υπάρχει ένα Instaprint που το θάβει το Staples,
και της αρέσει να φροντίζει μικρές επιχειρήσεις.
Θέλω τ' αφεντικό σου.
- Ορίστε; - Θέλω να μιλήσω στη Χαντάσα Γκολντ.
Δεν μπορείς.
Θεέ μου... Πού πας;
Δεν ξέρω...
Είναι πολύ πορτοκαλί.
Σταμάτα! Αμάν πια!
Τι... Όχι!
Χαντάσα! Συγγνώμη!
- Ποια είσαι εσύ; - Μάκαφι Γουέστμπρουκ, η νέα εθελόντρια.
Εσύ γιατί σταμάτησες;
- Πώς σε λένε; - Μάκαφι Γουέστμπρουκ.
Δηλαδή... το όνομά σου είναι ένα επώνυμο;
Πόσο δεν μ' αρέσει!
Δεν με βάφτισα εγώ.
Να σου πω κάτι; Μόλις απέκτησα το πρώτο εγγόνι.
Ξέρεις πώς τον βγάλανε;
Τζάγκερ.
Τον κρατούσα όταν μου το 'παν. Παραλίγο να τον πετάξω απ' το παράθυρο.
Δεν το 'κανα, είναι ειδεχθές έγκλημα.
Πώς σου 'ρθε να μπουκάρεις έτσι εδώ μέσα;
Μάλιστα... Να σας πω λίγο για μένα.
Αποφοίτησα απ' το Κολόμπια με ειδίκευση σε Πολιτικές Επιστήμες και Στατιστική.
Σκασίλα μου.
Σε διάστημα τριών ετών, χάλια ήταν.
Κοιμόμουν τέσσερις ώρες τη μέρα, δεν είχα φίλους, δεν έβγαινα.
Σκασίλα μου. Πρόβλημά σου.
Πώς σου 'ρθε κι έκανες κάτι τέτοιο;
Για να δουλέψω για τη γερουσιάστρια.
Είναι λαμπρή γυναίκα, υπέροχη πολιτικός. Έφερε τα πάνω κάτω στη διακυβέρνηση.
Τα ποσοστά ανεργίας είναι υψηλά, αλλά το θεωρώ θετικό,
γιατί δείχνει ότι επιστρέφουν στην αγορά όσοι απείχαν.
Σταμάτα! Θεέ μου, μιλάς απίστευτα γρήγορα!
- Αυτή δεν είναι εκστρατεία του 21ου αιώνα. - Εκστρατεία;
- Δεν είναι καν εκστρατεία του 20ού. - Εκστρατεία;
- Είναι εκστρατεία απ' τα τέλη του 18ου... - Λοιπόν!
Θα σ' το κάνω λίγο λιανά.
Κατ' αρχήν κόφ' το δούλεμα.
Κανείς δεν λέει μια ωραία πρωία "Θα δουλέψω για γερουσιαστή".
Θες να δουλέψεις στο Καπιτώλιο ή στον Λευκό Οίκο
και θεωρείς τη θέση αυτή εφαλτήριο.
Όχι...
Δεν έχω τελειώσει ακόμη.
Επίτρεψέ μου να σ' το κάνω ακόμη... πιο λιανά.
Δεν τρέχουμε μία εκστρατεία επανεκλογής κόστους πολλών εκατομμυρίων,
διότι δεν τη χρειαζόμαστε.
Καθότι, στον αιώνα τον άπαντα, η Ντίντι Στάντις παίζει χωρίς αντίπαλο.
Για ποιον λόγο χωρίς αντίπαλο;
Διότι διαθέτει ένα ιστορικό επιτευγμάτων, που έχουν απήχηση στον ψηφοφόρο.
Πώς πετύχαμε το ιστορικό;
Διοχετεύοντας όλη την ενέργειά μας στη διακυβέρνηση, κι όχι στην εκστρατεία,
κι ως εκ τούτου καταργώντας την ανάγκη της εκστρατείας.
Είναι βουδιστική φάση, όπως με την κότα και το αυγό.
Δεν με νοιάζει η άποψή σου.
Δεν με νοιάζει σε ποια κυριλέ σχολή πήγες, ούτε πόσα αγόρια δεν πήδηξες στο μεταξύ.
Εφόσον πήρες τη βάση...
στο Μάθημα Τοποθέτηση Ετικέτας σε Φυλλάδιο,
σου επιτρέπω να γυρίσεις στο γραφείο σου,
να κάνεις αυτό για το οποίο προσλήφθηκες και που σου ζητήθηκε,
και σε αντάλλαγμα θα σου γράψω μία πολύ ωραία συστατική
για την επόμενη πρακτική στην Ουάσινγκτον, σε κάποια εταιρεία λόμπι στην οδό Κέι.
Τώρα, σε παρακαλώ, αποχώρησε
και μην προφέρεις ούτε μία λέξη ενώπιόν μου ποτέ.
Το 'πιασες;
Ωραία.
Μάρι, κάνε κάτι με τα νύχια μου, έχουν ραβδώσεις.
Γέμισαν.
Πρέπει να τις καλύψεις ή να κάνεις κάτι.
Δεν κοιμάσαι;
Πέφτει ξενύχτι;
Δεν έπρεπε να το δεις μόνος.
Πρόσκληση στον γάμο της Άλις.
Με κάποιον Θαντ.
Ποιος είναι αυτός;
Αυτός που η Άλις παντρεύεται, απ' ό, τι φαίνεται.
Δεν ήξερα καν ότι είχε σχέση.
- Πότε μιλήσατε τελευταία φορά; - Δεν θυμάμαι.
Πριν καιρό.
Πριν κάνα χρόνο.
Μπορεί και δύο. Πριν καιρό.
Πονούσε πιο πολύ όταν μιλούσαμε.
Στο χέρι έγινε η καλλιγραφία;
Έτσι νομίζω.
Όλα στη ζωή μου τα 'κανα μαντάρα.
Η φιλοδοξία μου...
δηλητηρίασε κάθε απόφαση.
Διάλεξα την Ινφίνιτι για αντιπρόεδρο.
Αγνόησα τα ψέματα της Ντάστι.
Χώρισα με την Άλις.
Εκείνη τη μέρα με τον Ρίβερ σπίτι του...
Όταν αυτοκτόνησε;
Του είχα θυμώσει πολύ.
Ήμουν πολύ άκομψος.
Μόνο την πάρτη μου σκεφτόμουν.
Έπρεπε απλώς...
να το βουλώσω και ν' ακούσω μια φορά.
Θα πας στον γάμο;
Τι θ' αλλάξει;
Κάι Ζι;
Δεν κοιμάσαι;
Εννοείται δεν κοιμάμαι. Πώς να κοιμηθώ με τόση αυτολύπηση;
Πρώτη φορά σ' ακούω να μιλάς.
Την αγαπάς ακόμα;
Ναι.
Τότε... ξενέρωσε και τράβα να τη βρεις.
Μ' αρέσει αυτό το τραγούδι.
Είσαι πολύ μαλάκας.
Τρία χρόνια εμφανίζομαι στο μαγαζί.
Κι εσύ όλο μαζεύεις τραπέζια και μ' αποφεύγεις.
Τι θες; Να σου κάνω δεύτερες;
Πήρες τη σωστή απόφαση...
που διεκδικείς την Άλις.
Ανησυχούσα για σένα, πίνεις πολύ.
Είναι ο έρωτας της ζωής μου. Κι είμαι καθαρός. Κι όχι μόνο.
Είμαι νηφάλιος.
Ήμουν χωρίς πυξίδα, τώρα έχω στόχο.
Ο στόχος έφτασε σε λινό ανάγλυφο φάκελο.
- Κι η καλλιγραφία ήταν πανέμορφη. - Ναι...
Ένιωσα τον πόνο...
όταν είδα την πρόσκληση. Τώρα νιώθω τα πάντα.
Ίσως γι' αυτό με κρατάς μακριά.
Δεν με χρειάζεσαι όπως παλιά.
Τι ακριβώς είσαι; Η συνείδησή μου;
Όχι. Η σκιά σου είμαι. Θυμάσαι;
Σκιά... σωστά.
Γιουνγκ... Η σκοτεινή πλευρά μου.
Μόνο που στη σκοτεινή πλευρά σου κρύβεις το κομμάτι σου που νιώθει.
Γιατί πιστεύεις ότι νιώθω τόσο έντονα τώρα;
Ενώ πιο πριν δυσκολευόμουν...
να νιώσω κάτι.
Γιατί έχασες τη φιλοδοξία.
Όταν ήσουν πολιτικός, δεν είχες περιθώρια να νιώθεις συναισθήματα.
Σε εμπόδιζαν να βρίσκεις στρατηγικές λύσεις σε ό, τι προέκυπτε.
Αν εξυπηρετούσε την εκστρατεία να νιώθεις θυμό, θλίψη, ενοχές, το έκανες.
Πρέπει να 'μαι ξοφλημένος για να νιώθω;
Δεν ξέρω ακόμα.
Εντάξει, αλλά...
τι πιστεύεις;
Πιστεύω ότι...
πρέπει να σταματήσεις για να πάρεις άλλον έναν καφέ-γίγα.
Και ότι μ' αρέσει το τραγούδι αυτό.
Μπορείς να της τηλεφωνήσεις.
Όχι.
Δεν πάνε έτσι αυτά, εντάξει.
Άκου πώς πάνε.
Τη βλέπω. Και μου λέει "Καλά, πώς με βρήκες;"
"Σε ξέρω τόσο καλά που μπόρεσα να υποθέσω
από ποιο μάθημα θα έβγαινες αυτήν τη στιγμή.
Δεοντολογική Συλλογιστική: Κινεζική Ηθική.
Αποκλείεται να μην έπαιρνες τέτοιο μάθημα".
Και θα συνειδητοποιήσει
ότι κανείς δεν την ξέρει όπως εγώ κι ότι είναι γραφτό να 'μαστε μαζί.
Καλύτερα να της τηλεφωνήσεις.
Περίμενε, στάσου.
Να τη.
Μάλιστα... Για δες.
Εντάξει.
Πήγαινε στο κορίτσι σου.
Θαντ!
Ξέρεις κάτι; Πάμε καλύτερα.
Δεν θέλω να με δει.
Πέιτον;
Να...
Ναι...
Θεέ μου!
Τι θες εδώ;
Δηλαδή... Δεν εννοούσα... Εδώ σπουδάζεις, μη δίνεις σημασία.
Πέιτον...
Αυτός είναι ο Θαντ, ο μνηστήρας μου.
Χαίρω πολύ. Έχω ακούσει πολλά για σένα.
Σφιχτή.
Θες να...
- Ναι, αν δεν σε πειράζει. - Ναι.
- Φυσικά. - Όχι, δεν...
Δεν χρειάζεται. Έλεγα να πάω στο Μονοπάτι της Ελευθερίας.
Εντάξει.
- Τα λέμε μετά. - Σε λίγο.
Χάρηκα, Πέιτον.
Θες να πιούμε έναν καφέ;
Τι κάνει η μαμά σου;
Καλά, καλά είναι.
Είναι σ' ένα μοναστήρι στο Μπουτάν, στα Ιμαλάια.
Λιθοστρώνει ορεινούς δρόμους με τα χέρια.
Στο Μπουτάν;
Ναι... Έμαθε ότι ήταν η πιο ευτυχισμένη χώρα στον κόσμο.
Και το είδε λίγο σαν πρόκληση. Πήγε να τους κάνει πιο ευτυχισμένους.
Εσύ πώς είσαι;
Καλά.
Ο Τζέιμς λέει ότι είσαι αλκοολικός.
Τι; Έλα τώρα...
Πολύ βαρύς όρος. Δεν ξέρω καν τι σημαίνει.
Σημαίνει εθισμένος στο αλκοόλ.
Εντάξει... Τότε... όχι.
Καλά... διψομανία. Είναι πιο ταιριαστός όρος.
Πίνω ένα ποτό και μετά θέλω άλλα πέντε,
κάτι που δεν είναι σπάνιο, ούτε είναι σημάδι ότι υπάρχει πρόβλημα.
Είναι κλασικό σημάδι ότι υπάρχει πρόβλημα.
Πάντως έχω να πιω μια βδομάδα. Εντάξει;
Και...
δεν πιστεύω ότι θα αρχίσω πάλι να πίνω.
Κάτι μέσα μου άλλαξε, εντάξει;
Αλήθεια...
Μακάρι να με πίστευες, γιατί το νιώθω πραγματικά.
Σου αρέσει το NYU;
- Πώς πάνε οι βαθμοί; - Λοιπόν, γιατί αυτόν;
Άκου...
Λυπάμαι, αλλά μοιάζει κανονικός μαλακοπίτουρας.
Μην τον παντρευτείς.
Γιατί το λες αυτό;
Τα 'κανα μαντάρα, εντάξει;
Τα 'κανα πολύ σκατά και φταίω μόνο εγώ και ζητώ συγγνώμη.
Έπρεπε να σ' είχα κοιτάξει στον διάδρομο. Δεν έπρεπε να 'χα δεχτεί να χωρίσουμε.
Ο γάμος είναι την άλλη εβδομάδα!
Και τι έγινε; Πάρε το χέρι μου.
Έλα μαζί μου.
Θα μπούμε σ' ένα πούλμαν κι όπου μας πάει. Θα αρχίσουμε απ' την αρχή.
Είναι η τελευταία σκηνή απ' τον Πρωτάρη,
κι αν νομίζεις ότι είχε καλό τέλος, ξαναδές την.
Εντάξει, γιατί αυτόν;
Σοβαρά τώρα, Πέιτον;
Γιατί είναι καλός άνθρωπος.
Είναι... Μάλιστα.
Είναι καλός για μένα. Οι οικογένειές μας τα βρίσκουν.
Δεν ακούω δύο συγκεκριμένες λέξεις.
Τον αγαπάω, Πέιτον, αλήθεια.
Δεν θα τον αγαπήσεις ποτέ όπως εμένα.
Ναι...
Ούτε εσύ θα μ' αγαπήσεις...
όπως μ' αγαπάει ο Θαντ.
Δεν...
Δεν ισχύει.
Και ειλικρινά...
Είχα αρχίσει...
να πιστεύω ότι η αγάπη μου για σένα δεν είναι υγιής.
Είναι πιο πολύ κάτι σαν νόσος,
που μια ζωή μαθαίνεις να ζεις μαζί της.
Δεν έπρεπε να τα ξαναφτιάξουμε στο λύκειο.
Δεν νομίζω ότι ξεπέρασα ποτέ την προδοσία σου.
Εγώ σε πρόδωσα; Εσύ πήγες με τον καλύτερο φίλο μου.
Το σεξ δεν έχει σχέση με την αφοσίωση. Δεν είμαστε οι γονείς μας.
Γιατί δεν κοίταξες πίσω, Πέιτον;
Ένα πράγμα μόνο σου ζήτησα.
Όταν συναντιόμαστε στον διάδρομο, κοίτα πίσω, για να ξέρω ότι είμαστε καλά.
Δεν κοίταξες όμως.
Γιατί;
Γιατί το σχέδιό σου έπιανε.
Γιατί δεν ήθελα να μας δει κανείς ή να αμφισβητήσει την ιστορία μας.
Για την πολιτική το 'κανα.
Σου ζητώ συγγνώμη, Άλις,
αλλά, σ' το λέω.
Έχω αλλάξει τώρα. Κοίτα με.
Μπορώ και νιώθω. Έπρεπε να πιάσω πάτο για να το καταφέρω.
Έπιασα πάτο στη σκέψη ότι θα σ' έχανα.
Τώρα όμως ξέρω...
ότι ήταν ένα δώρο αυτός ο πάτος, γιατί επιτέλους μπορώ και νιώθω.
Κι όταν θα είμαστε ξανά μαζί κι εγώ θα έχω συνέλθει,
ξέρω ότι θα μπορώ να νιώθω το ίδιο.
Χαίρομαι πολύ που σε βλέπω τόσο συναισθηματικά υγιή.
Αλήθεια.
Αλλά δεν μπορώ.
Δεν θα αφήσω έναν γάμο 4.000.000 δολαρίων.
Δεν θέλω να μ' αποκληρώσουν οι γονείς μου,
ούτε να πληγώσω το πιο γλυκό αγόρι που γνώρισα ποτέ.
- Μην το κάνεις. - Εσύ μην το κάνεις αυτό!
Μη με βγάζεις την κακιά της υπόθεσης, όταν εσύ φταις για όλα.
Τα πάντα θα 'ταν αλλιώς.
Τώρα είναι αργά.
- Όχι, ποτέ δεν είναι αργά... - Ναι, Πέιτον, είναι.
Θα παντρευτώ τον Θαντ.
Λυπάμαι.
Θα σ' αγαπώ πάντα.
Άλις...
Ίσως μπορούμε να 'χουμε δεσμό.
Γεια σου, Πέιτον.
Τι θες εδώ εσύ;
Σου 'χουμε μία πρόταση.
Την ίδια αντίδραση είχα κι εγώ.
Μιλάμε για την πιο πανίσχυρη γυναίκα στην πολιτεία.
Τριάντα χρόνια έχτιζε τείχος προστασίας με δημοσιογράφους, σωματεία και γειτονιές,
πάρε-δώσε με πάμπλουτους βιομήχανους και επιχειρηματίες.
Έχει μαζί της τους ισχυρούς ιερείς, ραβίνους και ιμάμηδες.
Είναι οδοστρωτήρας.
Κατανοώ γιατί κατεβαίνει χωρίς αντίπαλο. Θα 'ταν τρέλα να την κοντράρεις.
Πήγα όμως εθελόντρια στην εκστρατεία της. Είναι ανύπαρκτη.
Ένα γραφείο χωρίς προσωπικό.
Το κλειδί της τουαλέτας είναι ό, τι πιο προηγμένο.
Με Windows 99.
Τεμπέληδες κι υπερόπτες.
Είναι ευάλωτη.
Όχι σε έναν κλασικό αντίπαλο, σε έναν νεαρό υποψήφιο που διψάει,
που ξέρει από τεχνολογία, που γράφει στον φακό.
Σε έναν μοναδικό για τη γενιά του υποψήφιο.
Ζαχαρωτά φέρατε;
Να τα ψήσουμε στη φωτιά;
Πιωμένος είσαι;
Τι;
Όχι, είμαι καθαρός.
Δύο βδομάδες σχεδόν.
- Μπράβο. - Είναι εκπληκτικό.
Ευχαριστώ.
Δεν υπάρχει φωτιά εδώ.
Ακριβώς. Εντάξει;
Παιδιά, ο υποψήφιος που ψάχνετε δεν υπάρχει πια.
Εντάξει; Η φωτιά μέσα μου... έσβησε.
Τέρμα η πολιτική για μένα.
Πότε θα καταλάβεις ότι για το ποτό, τη θλίψη και την κλάψα φταίει
το ότι έσβησε η φωτιά;
Η φωτιά σε καθορίζει.
Είσαι πολιτικός, Πέιτον, τρανός. Χωρίς εκλογές είσαι χωρίς πυξίδα.
Μπορεί.
Μπορεί. Αλλά... μου ζητάτε να σαλπάρω με τον Τιτανικό.
Μπορείς να κερδίσεις και θα σ' το αποδείξουμε.
Χρειαζόμαστε μόνο ένα μεγάλο θέμα.
Το ΜΤΑ είναι ο περίγελος του ελεύθερου κόσμου.
Ψηφίζεται διαρκώς χειρότερο σύστημα μαζικών μεταφορών στο σύμπαν.
Ξέρεις ποια είναι πρόεδρος της επιτροπής κονδυλίων για το μετρό;
Το άτομο που, υπό τις κατάλληλες συνθήκες, μπορεί να θεωρηθεί υπεύθυνο.
Δεν θα επιτεθείς σ' όλη την καριέρα της.
Αρκεί να τη διαλύσεις
σε ένα κοινής αποδοχής, αξιοποιήσιμο, επαναλαμβανόμενο θέμα.
Βασικές αρχές πολιτικής.
Παιδιά... σας ευχαριστώ που προσπαθείτε.
Ειλικρινά, και...
Είστε οι καλύτεροι φίλοι.
Και σας αγαπώ, αλλά...
Θα πάω πάσο.
Σκέψου το λίγες μέρες.
Καλά, αλλά...
η απάντησή μου δεν αλλάζει.
Δεν μπορώ να κερδίσω.
Ούτε αυτές ούτε οποιεσδήποτε εκλογές.
Παιδιά, σας ευγνωμονώ πραγματικά...
που ακόμη πιστεύετε σε εμένα.
Εγώ όμως δεν πιστεύω.
Έλα, Τζόνι.
Σήμερα έχω ρέντα.
Ξέρεις τι πρέπει να κάνουμε.
Ποια τα βασικά επιχειρήματα της Γουόλστονκραφτ;
Πρέπει να επιτρέπεται στις γυναίκες η συμμετοχή σε ιατρική και πολιτική.
Πραγματικά αξιοσημείωτο, καθώς το 1792...
Ναι;
...μόνο το 3% σε Αγγλία και Ουαλία είχε δικαίωμα ψήφου.
Σοβαρά μιλάς;
Εννοείται!
Έρχομαι.
...τότε ίσως κι οι άντρες.
Κορίτσια κι αγόρια πρέπει να διδάσκονται σε μικτές τάξεις.
Δεν μ' αρέσει ο τόνος σου, κοπελιά.
Έχω ένα πολύ διάσημο μπλογκ για μαμάδες.
Θέλω να μιλήσω με τον μάνατζερ.
Κυρία μου, δεν θέλετε να του μιλήσετε, γιατί είναι τέρμα μαλάκας.
Ο Τοντ όμως θα σας πει το ίδιο.
Δεν επιστρέφεται κάτι που φάγατε ήδη.
Κυρία μου.
Μισό λεπτό.
Εμπρός;
Ναι;
Εντάξει, μέσα.
Αλλά πρέπει να μάθετε κάτι.
ΜΑΚΑΦΙ
Εμπρός; Γεια.
Δεν μπορώ να μιλήσω τώρα...
Αγάπη... Μην κουνιέσαι.
Τι έκανε λέει;
Σοβαρά;
Αγάπη;
Άρχισε η μουσική.
Εντάξει, ξεκινάμε.
Θα σε πάρω πιο μετά.
- Ο Πέιτον κατεβαίνει για γερουσιαστής. - Έλεος, τι μαλάκας τύπος.
Δόξα τω Θεώ που τον ξεφορτωθήκαμε.
- Ναι... - Ναι.
Έτοιμη;
Αγαπητοί...
Χίλια συγγνώμη, πρέπει να το αναβάλουμε!
Άλις, περίμενε!
Αγάπη, τι κάνεις;
Ίσως έπρεπε απλώς να πάει στην τουαλέτα.
Άλις!
- Άλις! - Τι κάνεις;
Άλις!
Στη Νέα Υόρκη αμέσως.
Κόκα διαίτης.
Φαίνεται ότι πήρες προαγωγή.
Πόσο καιρό;
Δεκαπέντε μέρες.
Μπράβο σου!
Την περίμενα αυτήν τη στιγμή. Να έρθει το μυαλό σου στη θέση του.
- Λες να κατέβω υποψήφιος; - Κόντρα στην Στάντις;
Είναι ρίσκο.
Απερίσκεπτο είναι, όχι γενναίο.
Εντάξει, το ΜΤΑ είναι χάλια, αλλά αυτό δεν αρκεί.
Ίσως, αν είχε μία ζουμερή αδυναμία, που θα εκμεταλλευόμασταν, τότε ίσως.
Αλλά θα 'πρεπε η εκστρατεία να 'ναι τέλεια και να σταθούμε πολύ τυχεροί.
Είναι ανίκητη.
Επομένως αν τη νικήσεις,
θα 'σαι ξανά σε τροχιά για πρόεδρος.
Φοβάμαι.
Την ήττα;
Μη φοβάσαι.
Καλύτερα να χάσεις, παρά να χαραμίσεις τις δυνατότητές σου.
Το ξέρω, αλλά δεν είναι μόνο αυτό.
Μ' αρέσει που νιώθω.
Πονάει...
αλλά...
μου αρέσει, και φοβάμαι ότι αν τρέξω προεκλογική εκστρατεία...
δεν θα 'μαι πια ικανός να νιώθω.
Λοιπόν...
Δεν υπάρχει πεπρωμένο.
Μόνο άνθρωποι σαν εσένα, που, όταν τους χρειάζεται ο κόσμος,
απαντούν στο κάλεσμα.
Συγγνώμη που άργησα.
Έβαζα σιρόπι στο μηχάνημα.
Ευχαριστώ.
Μάλιστα, παρέμβαση.
Βρε παιδιά...
Παιδιά, σας είπα... Έκοψα το ποτό. Μυρίστε με. Κόκα διαίτης.
Θα κατέβεις υποψήφιος. Και θα σε βοηθήσουμε όλοι.
Παιδιά...
Το νυφικό σου φοράς;
Έφυγες απ' τον γάμο για να 'ρθεις;
Αυτή είναι άλλη συζήτηση, αλλά...
ναι.
Είμαστε πρόθυμοι να βάλουμε τη ζωή μας στην αναμονή.
Είναι...
Δηλαδή... ευχαριστώ.
Με ενθουσιάζει η προοπτική μίας νέας αρχής,
αλλά, βρε παιδιά, δεν σκέφτεστε λογικά.
Άκου...
Αυτό είναι το πεπρωμένο σου.
Τέτοιες ευκαιρίες εμφανίζονται μόνο μία φορά.
Καταλαβαίνεις;
Όλοι νιώθαμε ότι κάτι έλειπε απ' τη ζωή μας.
Αυτό που έλειπε είναι κάτι στο οποίο μπορούμε να πιστέψουμε.
Πρέπει να προσπαθήσεις, φίλε.
Αλλιώς δεν θα συγχωρήσεις ποτέ τον εαυτό σου.
Εντάξει...
Λοιπόν... πώς να το θέσω;
Δεν ξέρετε πόσο σημαντικό είναι για μένα που είστε όλοι εδώ.
Και σας καταλαβαίνω, αλήθεια.
Αλλά δεν θα μπω σε κούρσα που δεν μπορώ να νικήσω.
Και σας το λέω, δεν μπορώ να νικήσω.
Η Ντίντι Στάντις έχει 12 θητείες
και κατεβαίνει με τη στήριξη του κόμματος.
Άστριντ; Θα του πεις;
Χριστέ μου!
Η Ντίντι Στάντις είναι σε γάμο τριών.
Ορίστε;
Σέρβιρα σε εκδήλωση για τη μυϊκή δυστροφία και το είδα η ίδια.
Κυρίες και κύριοι, η γερουσιάστρια Ντίντι Στάντις.
Η γερουσιάστρια Ντίντι Στάντις είναι σε τρίο.
Δεν υπάρχει το πεπρωμένο.
Μόνο άνθρωποι σαν εσένα, που, όταν τους χρειάζεται ο κόσμος,
απαντούν στο κάλεσμα.
Εντάξει.
Προχωράμε.
Τι HDMI3; Τι 'ναι αυτό; Κανονική τηλεόραση θέλω!
Εντάξει. Τότε, η ερώτησή μου είναι...
γιατί το μαθαίνω τώρα;
Όχι, δεν θέλω iTunes!
Στείλαμε άνθρωπο στο φεγγάρι, αλλά δεν φτιάχνουμε μία απλή τηλεόραση;
Πού είναι η πρακτικάρια;
Εντάξει, το καταλαβαίνω, Ρίτσαρντ.
Αυτό ψάχνουμε τώρα.
- Βάλε New York 10. - Σε ποιο κανάλι είναι το New York 10;
- Στο 10, Χαντάσα, Κανάλι 10. - Το Κανάλι 10, εντάξει.
Την τελευταία τετραετία τριπλασιάστηκαν οι καθυστερήσεις στο μετρό Νέας Υόρκης.
Αυτό ισοδυναμεί με χαμένα έσοδα άνω του 1.000.000 δολαρίων τη μέρα.
Θα το επαναλάβω.
Αυτός είναι έμβρυο!
Κάθε μέρα!
Κάθε μέρα 1.000.000
δεν μπαίνει στην τσέπη του μέσου Νεοϋορκέζου.
Εκατοντάδες χιλιάδες έσοδα από φόρους,
που δεν ενισχύουν την αστυνομία ή την πυροσβεστική.
Ή την καθαριότητα, την προσχολική αγωγή, τα εξωσχολικά προγράμματα,
στα οποία οι πολίτες βασίζονται.
Τι κάνει η εκλεγμένη εκπρόσωπός μας;
Γιατί η γερουσιάστρια καθυστερεί να αντιδράσει στην κρίση αυτή;
Μήπως επειδή η γερουσιάστρια Στάντις δεν παίρνει το μετρό;
Όχι, δεν ανησυχεί αν θα φτάσει εγκαίρως στον προορισμό της,
γιατί ταξιδεύει με λιμουζίνα.
Ίσως γι' αυτό θεωρεί ότι μπορεί απλώς να ρίχνει λεφτά στο πρόβλημα.
Με πρόχειρες λύσεις αξίας 35 δισεκατομμυρίων δολαρίων,
που θα 'ναι παρωχημένες όταν ολοκληρωθούν,
και δεν θα λύσουν το πρόβλημα.
Αυτό θα πει μπαλώνω το πρόβλημα.
Και με κόστος 35 δισεκατομμυρίων..
μιλάμε για ακριβό μπάλωμα, φίλοι μου.
Δεν αντέχουμε δύο ακόμη χρόνια κακής εκπροσώπησης στο Όλμπανι.
Ζούμε στη σπουδαιότερη πόλη του κόσμου!
Ως Νεοϋορκέζοι αξίζουμε κάτι καλύτερο.
Αξίζετε ηγέτες που θα σηκώσουν ανάστημα στα οικονομικά συμφέροντα του Όλμπανι,
που θα πουν "Φτάνει πια!"
Ελάτε μαζί μου
σε μία επανάσταση με λύσεις,
λύσεις κοινής λογικής στα προβλήματα που αντιμετωπίζουμε καθημερινά.
Βοηθήστε με να κάνουμε την πόλη να δουλέψει ξανά. Μαζί...
θα φέρουμε ξανά τη Νέα Υόρκη σε σταθερή τροχιά!
Σας ευχαριστώ, και δόξα σοι ο Θεός.
Πρέπει να ανησυχήσουμε;
Ν' ανησυχήσουμε;
Όχι, καλέ...
Θα σπάσουμε πλάκα.
Θα τον φάμε ζωντανό!
Υποτιτλισμός: Μάρθα Λυρώνη